18-а танкова дивизия е сформирана през октомври 1940 г. За пръв път взема участие в бойни действия през юни 1941 г. по време на нападението на Съветския съюз като част от група армии „Център“. Остава там до юни 1942 г., когато е прехвърлена към група армии „Юг“. Участва в битката при Курск, при която понася тежки загуби. Поради това е разпусната на 7 септември 1943 г. и е преобразувана като 18-а артилерийска дивизия.